Star Wars Episode I: Den skjulte trussel

Star Wars Episode I: Den skjulte trussel (originaltittel: Star Wars: Episode I – The Phantom Menace) er en amerikansk science fiction og eventyrfilm fra 1999 regissert av George Lucas. The Phantom Menace er den fjerde filmen i original rekkefølge. Filmen skildrer tiden da Anakin Skywalker («den utvalgte») er barn. Tilfeldighetene gjør at noen jediriddere velger han ut til å bli en jedi. Anakin viser seg å ha unike egenskaper og spås derfor til å bli en av de største jediridderne i galaksen. Men det er flere som vil bruke hans evner. De ledende rollene spilles av Liam Neeson, Ewan McGregor, Natalie Portman og Jake Lloyd.

Den ble etterfulgt av Star Wars Episode II: Klonene angriper.

 Handling 
Filmen begynner med ferden til to jediriddere som reiser med dronningen av Naboo i håp om å få i stand en viktig avtale om fred i galaksen. På veien må de nødlande på planeten Tatooine hvor de møter Anakin Skywalker, en ung gutt som er slave for en skraphandler. Jedien Qui-Gon Jinn finner straks ut at Anakin er usedvanlig sterk med kraften. Han ønsker å ta ham opp som jedi, men enkelte har sine tvil om han er egnet. Etter nøye overveielser blir han tatt opp og reiser vekk fra planeten sammen med jediene. Kyniske krefter i galaksen får imidlertid nyss om hans unike egenskaper og ønsker å unytte de til sitt eget formål. Jediene har mange fiender, spesielt blant sithene.

I et siste forsøk på å redde deres verden fra Darth Sidious, lederen av handels-føderasjonen, reiser Jediene atter til planeten Tatooine og deretter til Coruscant. De møter flere mektige motstandere, spesielt den onde Darth Maul, den sterkeste av Sith-lordene.

 Om filmen 

 Popularitet og økonomi 
Filmen ble svært populær og innbrakte $1,027 milliarder på verdensbasis, hvorav $474 millioner i USA alene. Den ble den mest innbringende filmen i 1999, både på verdensbasis og i USA. Inflasjonsjustert er Den skjulte trussel (per 2019) den tredje mest innbringende av alle Star Wars-filmene.

Produksjonskostnadene var på ca $115 millioner.

 Anmelderne 
Den skjulte trussel fikk lunken mottakelse av anmelderne, noe som gjenspeiles i at den har fått 54 % på Rotten Tomatoes. Den er blitt rangert som den dårligste av de seks filmene i den originale serien. Den amerikanske filmkritikeren Roger Ebert gav den 3,5 av 4 stjerner.

VG gav den terningkast fem, NRK Filmpolitiet gav den tre, mens Dagbladet, Aftenposten og Dagsavisen gav den to.

 Produksjon 
I 1994 annonserer George Lucas produksjon av tre nye filmer, som i handling går forrut for Star Wars Episode IV: Et nytt håp. Handlingen skal fokusere på yngre utgaver av Obi-Wan Kenobi og Anakin Skywalker (Darth Vader) med nye skuespillere. Filmingen skal starte innen to år, hvor Lucas selv skal regissere filmene. Filmen ble spilt inn i 1997-1998.

 Kinovisning og 3D-utgave 
Filmen hadde premiere den 16. mai 1999 i USA, og senere den 20. august i Norge. Den 10. februar 2012 ble filmen vist i Norge i en spesiell 3D-konvertert utgave. Planen var at de påfølgende filmene også skulle vises på kino i 3D. men prosjektet ble skrinlagt i 2013 da Lucasfilm ønsket å fokusere på de nye Star Wars-filmene som var under arbeid. Filmen vises på utvalgte kinoer i Norge i et 25-årsjubileum den 3. mai 2024.

Rollebesetning
 Skuespiller  Rolle(r) Liam Neeson  Qui-Gon Jinn Ewan McGregor  Obi-Wan Kenobi Natalie Portman  Queen Padmé Amidala Jake Lloyd  Anakin Skywalker Ian McDiarmid  Palpatine (Darth Sidious) Ahmed Best  Jar Jar Binks Keira Knightley  Sabé Pernilla August  Shmi Skywalker Kenny Baker  R2-D2 Ray ParkPeter Serafinowicz (stemme) Darth Maul Silas Carson  Viceroy Nute GunrayKi-Adi-MundiLott DodCo-pilot på Radiant VII Andy Secombe  Watto Hugh Quarshie  Captain Panaka Anthony Daniels  C-3PO Oliver Ford Davies  Sio Bibble Frank Oz   dukkestyrer og stemme til Yoda Samuel L. Jackson  Mace Windu Terence Stamp  Chancellor Finis Valorum

 Utgivelser 

 Enkelutgivelser 

 "Star Wars: Den skjulte trussel". VHS, 2000 - Reg.nr.: VR-P8881 (EAN: 70412709680?7)
 "Star Wars: Den skjulte trussel". DVD, 2001 (EAN: 7036988002401) 
 "Star Wars: The Phantom Menace". Blu-Ray (Limited Steelbook), 2015 - Twentieth Century Fox Home Entertainment AB, Reg.nr 16583 (EAN: 7340112723200)
 "Star Wars: The Phantom Menace". Blu-Ray, 2020 - Twentieth Century Fox Home Entertainment AB, Reg.nr 16583 (EAN: 7340112752460)
 "Star Wars: The Phantom Menace". Blu-Ray+UGD, 2020 - Twentieth Century Fox Home Entertainment AB, Reg.nr 16583 (EAN: 7340112752477)

 Samlebokser 

 "Star Wars: The Complete Saga". Blu-Ray, 12.09.2011 (9-disk) - SF Norge, Reg.nr. 160333 (EAN: 7036984602797)
 "Star Wars: Prequel trilogy". DVD, 2013 (3-disk) - Fox-Paramount Home Entertainment (EAN: 7340112723729)
 "Star Wars: Prequel trilogy". Blu-Ray, 2013 (3-disk) - Fox-Paramount Home Entertainment (EAN: 7340112723736)
 "Star Wars: The Complete Saga". Blu-Ray, 2015 (9-disk) - Fox-Paramount Home Entertainment ANS Norway, Reg.nr. 160333 (EAN: 7340112723262)
 "Star Wars: The Skywalker Saga". Blu-Ray, 2020 (18-disk) - Walt Disney Studio Home Entertainment, Reg.nr. 190138 (EAN: 8717418568030)
 "Star Wars: The Skywalker Saga". Blu-Ray+UHD, 2020 (27-disk) (EAN: 8717418566128)  (Nordisk utgave - Ikke offisielt utgitt i Norge.

 Strømming 

 Allente
 Blockbuster
 Disney+
 Itunes Store
 SF Anytime
 Telia Play
 TV2 Play
 YouTube

Referanser

 Eksterne lenker 



Den skjulte trussel
Kategori:Science fiction-filmer fra USA
Kategori:Fantasyfilmer fra USA
Kategori:Actionfilmer fra USA
Kategori:Eventyrfilmer fra USA
Kategori:Filmer fra 1999
Kategori:Razzie-vinnere
Kategori:Filmer regissert av George Lucas
Kategori:Engelskspråklige filmer
Kategori:Filmer lagt til verdensrommet
Kategori:Filmer om parapsykologiske fenomener
Kategori:Filmer lagt til oppdiktede planeter
Kategori:Oppfølgerfilmer
Kategori:Star Wars (Kanoniske verk)